نوائب_شام
بقلم ايلول 💚
تصويت وتعليق بين الفقرات لطفًا 🦋
""""""""""""""""""""""""""""
" يظنون انهم عرفوا الحقيقة بينما هي غطاء لجريمة "
شــام :: عكدت حاجبي مستغربة اباوعله واباوع للكتابة وكلبي يدك حيل
بس تحركت فز بخرعة بمجرد لمحني كدامه كعد على حيله ساند ظهره على الحايط مغطي الكتابة بظهره دنك يعصر راسه بين ايدي واني بس اباوعله ساكته شوية وباوعلي
- شــام ، بيج شي ؟
هزيت راسي لا وبمجرد حركت راسي نزلن دموعي تخبل سحب أيدي يسأل
- منو وياج حاجيني
ضميت وجهي بأيدي اشهك وهو يجر بايدي يريد يباوع لوجهي ويسأل شبيج منو محاجيج رفعت عيني العينه مختنگه
- عمو حسين اخذ اسوارات امي
- اخذهن ؟
- اني نطيتهن اله
- ليش
- حتى يرجع أفاطم لان راد يوديها لل مدري وين لكيناه ماخذها ورايح وخفنه نطيته سوارات امي حتى يرجعها وهسه اريدهن اموت من القهر مالات امي بس هن بقن الي منها
ابجي واحجي بحركة مفرفحة هز راسة موافق ومد ايده جوا الجرباية سحل الساطور فتح الجلده منه طلعه وكام باوعلي أشر بايده
- ابقي هنا
مسحت دموعي وهزيت راسي اي گـــلبي يدك حيل وارجف خايفة بس اريدهن مو بأيدي ماكدر أتخلى عن شي الي دام اكو شخص كادر يرجعهم هستوه نزل وكب الصياح وصوت رويــده وهي تصيح لا هجــام اوكف
زدت بالبجي خفت حيل خفت يسوي شي واتندم دقايق ودخل للغرفة اعصاب ، عيونه حمر والاسوارات بأيده باوعتله كعد كدامي ثاني ركبته خلاهن بحضني ومد أيده يمسح دموعي
- لا تبجين تسود الدنيا بعيوني أكثر من ما هي سوده.
- اخاف ياخذ أفاطم مره الثانية.
- حتى اذبحه من يريد ياخذها كليله هذا بيت زوجي اذا أفاطم تطلع منه اطردك انتَ هم
- لااا والله ما بيه حيل انضرب
- تنضربين تنضرربين ؟؟
- لا لا
جر الساطور وكام واني مجلبه بيه واصيح
-لاااا ولك لا لا
أنت تقرأ
نوائب شامMystery / Thriller
غرفة مظلمة صراخ لا يعلم سببه ما بعد سكون الجميع يظهر وجعه هي فقط تستطيع ان تسمعه وتتسأل من هذا ومن ذا الذي يعذبه يتناثر فضولها للمعرفه تخطئ بالسير نحوه لو لم تدق باب تلك الغرفة لن تصبح حبيسة وشمه لكن فات الأوان ذهبت شام لترى من خلف ذلك الباب وبعدها...